b'\n_START_ARTICLE_\nS ka\xc4\x8do se je o\xc5\xbeenil\n_START_SECTION_\nMax Luther: Model ljudske pravljice\n_START_PARAGRAPH_\nZa ljudsko pravljico je zna\xc4\x8dilen tipi\xc4\x8den za\xc4\x8detek in konec kot npr.: Neko\xc4\x8d davno sta \xc5\xbeivela...in potem sta \xc5\xbeivela sre\xc4\x8dno do konca svojih dni. Dogajalni \xc4\x8das in prostor nista znana. V ljudskih pravljicah zasledimo \xc4\x8drno-belo tehniko pisanja: dober-hudoben, reven-bogat... Zna\xc4\x8dilni so tudi tipi\xc4\x8dni rekviziti; to so po navadi \xc4\x8darobni/\xc4\x8dude\xc5\xbeni predmeti ter samoumevnost dogodkov: Rde\xc4\x8da kapica se ne za\xc4\x8dudi, ko sre\xc4\x8da volka.Veliko je ponavljanj: \xc5\xa1tevilo tri: trije brati, trikrat...\n_START_SECTION_\nObnova vsebine\n_START_PARAGRAPH_\n\xc5\xbdivel je kmet, ki je imel tri sinove. Najstarej\xc5\xa1i se je hotel poro\xc4\x8diti, a tega ni upal povedati o\xc4\x8detu. S srednjim bratom se zato dogovorita, da gresta iskati nevesto po svetu. Svoj na\xc4\x8drt kon\xc4\x8dno razodeneta o\xc4\x8detu. A ker so bili prerevni je o\xc4\x8deta skrbelo, kako bosta na\xc5\xa1la nevesto. Odlo\xc4\x8dijo se, da gre najprej najstarej\xc5\xa1i po svetu iskati svojo \xc5\xbeeno in \xc4\x8de se njemu posre\xc4\x8di, da dobi \xc5\xbeeno, bo \xc5\xa1ele nato od\xc5\xa1el drugi sin._NEWLINE_In tako starej\xc5\xa1i sin odide od doma. Vso pot si je lepo \xc5\xbevi\xc5\xbegal in prepeval. V velikem gozdu pride do hi\xc5\xa1ice star\xc4\x8dka, ki je \xc5\xbeivel \xc5\xbee sto sedem let.\xc2\xa0\xc2\xbbKam si namenjen, sinko, ko tako lepo \xc5\xbevi\xc5\xbega\xc5\xa1 in brezskrbno prepeva\xc5\xa1?\xc2\xab\xc2\xa0ga je vpra\xc5\xa1al star\xc4\x8dek.Najstarej\xc5\xa1i sin mu odgovori, zakaj naj ne bi \xc5\xbevi\xc5\xbegal in pel, ko gre pa vendar nevesto iskati. Mogo\xc4\x8de pa le najde nevesto, ki bi se poro\xc4\x8dila z revnim fantom. Star\xc4\x8dek mu svetuje, naj gre po poti naprej, in ko pride iz gozda, bo na\xc5\xa1el hi\xc5\xa1ico. Tam naj se oglasi in izvedel bo vse drugo.Ko prispe do hi\xc5\xa1e izve, da so pri hi\xc5\xa1i 3 h\xc4\x8dere. Njihova mati ponudi \xc5\xbeeninu naj si izbere eno izmed njih. Tako se je najstarej\xc5\xa1i sin vrnil domov tretji dan po odhodu, z nevesto._NEWLINE_Isti dan se odlo\xc4\x8di drugi sin, da tudi on odide po svetu, ter pripelje nevesto. Po vseh teh dogodkih se tudi najmlaj\xc5\xa1i sin Mi\xc5\xbeek odlo\xc4\x8di iskati \xc5\xbeeno. Pride pa do stare vrbe ob poti. Tam mu ka\xc4\x8dja kraljica ponudi naj njo vzame za \xc5\xbeeno. Da bi bil sre\xc4\x8den, mora Mi\xc5\xbeek vzeti klju\xc4\x8dek in ga trikrat obrniti v \xc5\xbeepu, in uresni\xc4\x8dile se mu bodo vse \xc5\xbeelje. Tako tudi stori in si za\xc5\xbeeli skledo gibanic in tri vr\xc4\x8de vina. Potem pa je moral priti nazaj z vozom, na katerem je sedelo sedem gosla\xc4\x8dev, po ka\xc4\x8djo kraljico. Ko pridejo tja se vsi grozno bojijo ka\xc4\x8de, razen \xc5\xbeenina Mi\xc5\xbeeka. Ka\xc4\x8da se splazi na voz in tako odidejo domov, kjer jih je \xc4\x8dakala gostija. Poro\xc4\x8dena brata se nor\xc4\x8dujeta iz bratovega izbora neveste. Ko udari ura polno\xc4\x8d, po\xc4\x8di nevesti ko\xc5\xbea in poleg \xc5\xbeenina vstane prekrasna deklica, ki Mi\xc5\xbeeku re\xc4\x8de >>Odslej sem tvoja in naju ne moreta lo\xc4\x8diti le motika in lopata, pa ni\xc4\x8d drugega na svetu.<<\n_START_SECTION_\nAnaliza pravljice in literarnih likov s pomo\xc4\x8djo teoreti\xc4\x8dnih pogledov na ljudsko pravljico (Jack Zipes)\n_START_PARAGRAPH_\nGlavno vodilo Zipesovega teoreti\xc4\x8dnega pogleda na model ljudske pravljice je sociolo\xc5\xa1ki in pravi:\xcb\x9dMO\xc5\xa0KI RE\xc5\xa0UJEJO \xc5\xbdENSKE\xcb\x9d- diskurz dominacije oziroma \xcb\x9dsex role and domination\xcb\x9d (Jack Zipes; Do not bet on the prince\xcb\x9d, page 113)._NEWLINE_Po njegovem mnenju je \xc5\xbeivljenje \xc5\xbeenske dale\xc4\x8d od \xc5\xbeivljenja v pravljicah. \xc5\xbdenska vloga v pravljicah naj bi bila: vzgajanje, skrb za ostale, spodbujanje, odgovornost, ubogljivost, , po\xc5\xbertvovalne, medtem ko mo\xc5\xa1ki naj bi imeli vlogo: tekmovalnosti, avtoritete in dokazovanja mo\xc4\x8di, na\xc4\x8delen...Z emancipacijo naj bi \xc5\xbeenska zmanj\xc5\xa1ala in omejila vlogo mo\xc5\xa1kega,_NEWLINE_V pravljici S ka\xc4\x8do se je o\xc5\xbeenil vidimo primer ko trije ( zgradba dogajanja: ponavljanje \xc5\xa1tevila tri) sinovi oddidejo od doma po nevesto( motiv home-away-home). Trdi, da magija in \xc4\x8dude\xc5\xbei re\xc5\xa1ujejo socialne probleme, kar se v pravljici prika\xc5\xbee kot \xc4\x8darobni klju\xc4\x8d, ki Mi\xc5\xbeeku izpolni \xc5\xbeelji- ni ve\xc4\x8d la\xc4\x8den in \xc5\xbeejen. Grdota je nekaj kar ni dobro ovrednotena lastnost \xc5\xbeenske, zato vidimo da je v pravljici prikazana kot ka\xc4\x8da- tipi\xc4\x8dna \xc5\xbeival, ki odbija pogled od ve\xc4\x8dine ljudi._NEWLINE_\xc5\xbdenin Mi\xc5\xbeek predstavlja tipi\xc4\x8dnga pasivnega mo\xc5\xa1kega, ki je odvisen od \xc5\xbeenske, to je ka\xc4\x8de, ki mu pomaga priti do \xc5\xbeelene sre\xc4\x8de, saj je po\xc5\xa1ten, dober, kar je zna\xc4\x8dilno za glavno knji\xc5\xbeevno osebo. Magija, ki predstavlja prepovedan svet, \xc5\xbeenski pomaga, da jo mo\xc5\xa1ki odre\xc5\xa1i, saj je po Zipesovi teoriji- mo\xc5\xa1ki glavna vloga v dogajanju pravljice. Hkrati je magija skrit potencial \xc5\xbeenske. O\xc4\x8de treh sinov se predstavi kot razumen \xc4\x8dlovek, h kateremu se sinovi v stiski obrnejo po pomo\xc4\x8d, hkrati predstavlja avtoriteto, saj kljub temu, da naj bi bila poroka svobodna odlo\xc4\x8ditev posameznika, sinovi s strahom povedo o\xc4\x8detu svojo odlo\xc4\x8ditev. To da \xc5\xbeenini vpra\xc5\xa1ajo o\xc4\x8deta za nasvet je dokaz zaupanja otroka v svet odraslih._NEWLINE_V. Propp trdi, da se v pravljici pojavijo tudi \xcb\x9danimal helpers\xcb\x9d, v na\xc5\xa1em primeru je to ka\xc4\x8da, ki da neko posebno nalogo Mi\xc5\xbeeku. Posledica dobro opravljene naloge je odre\xc5\xa1itev za\xc4\x8darane osebe, ki se skriva v \xc5\xbeivali in seveda tudi primerna nagrada- npr.: izpolnitev \xc5\xbeelje (vr\xc4\x8d vode, poroka s prelepo nevesto). Ve\xc4\x8dina \xc5\xbeenskih ljudskih pravljic se kon\xc4\x8da s sre\xc4\x8dno poroko, kar so sanje ve\xc4\x8dine \xc5\xbeensk. Slednje pa bralca \xc4\x8dustveno pomiri.'